ગુજરાતે દીર્ઘ દ્રષ્ટિથી દોઢ દાયકા પહેલા પ્રવેશોત્સવ, કન્યા કેળવણી મહોત્સવ અને ગુણોત્સવ શરૂ કરાવ્યો અને તેના કારણે ડ્રોપ આઉટ રેશિયો ઘટવાના અને કન્યાઓ ભણતી થઇ તેવા કેટલાક સારા પરિણામ મળ્યા પરંતુ કમનસીબે સરકારી શાળાઓના શિક્ષણની ગુણવત્તાની છાપ એટલી ઉભી ના થઇ શકી કે ખુદ ધારાસભ્યો, મંત્રીઓ, સનદી અધિકારીઓ, કોર્પોરેટરો કે અન્ય ઉચ્ચ અધિકારીઓ જ પ્રવેશોત્સવમાં ભાગ લેતા હોવા છતાં તેમના બાળકોને આવી શાળામાં ભણવા માટે મૂકી શકે. કેટલાક અપવાદને બાદ કરતા કોઇ ધારાસભ્ય-નેતા કે અધિકારી પોતાના બાળકોને સરકારી કે મ્યુનિસિપાલિટીની શાળામાં બાળકોને ભણાવતા નથી.